钦定古今图书集成/明伦汇编/闺媛典/第349卷 > 曾夫人李氏
## 钦定古今图书集成/明伦汇编/闺媛典/第349卷 > 曾夫人李氏

按《赣州府志》：“曾文清公夫人李氏，闺仪甚肃，家教尤
端。生子逢逮，贵而有贤行。陈止斋先生傅良尝曰：‘余
不及见文清公，然获从六卿原伯侍郎仲躬游甚久。
忆在都下时，文清夫人尚亡恙，生日当寿，余与高炳
如博士修拜母之敬，见诸妇各年六七十，盛服夹侍，
夫人出对客。已而原伯帅妇及诸孙罗拜奉觞，且遍’”
饮客乃罢。故家孝敬之风可观也。原伯逢字仲躬，“逮”
字诸孙，概登进士，栗为总卿，槃为工部。世庆绵衍，盖
有自云。